joelniklaus/EU_Wikipedias huggingface dataset:
La Komika

Divadlo La Komika vzniklo v roku 2015 ako nezávislá divadelná scéna. Sídli v bratislavskom Starom Meste na Michalskej ulici a ako také sa venuje výlučne autorskej tvorbe inscenácií svojho zakladateľa Karola Vosátka. Jeho hľadisko disponuje kapacitou takmer 100 miest. Pôvodné plány počítali s 15 až 22 predstaveniami mesačne a s rozšírením komediálneho žánru i o kabaret.

Manažment 
 Natália Vosátková – riaditeľka divadla
 Ivana Sisik Šimlovičová – PR manažérka

Repertoár 
 Komédie
 Dobrodružstvá Dona Dušana (premiéra 4.11.2015)
 Navždy alebo nikdy (premiéra 7.11.2015)
 Jeden za všetkých, všetci do neba! (premiéra 10.11.2015)
 Sharon Stone, let me go! (rýchlokurz ojebov) (premiéra 16.11.2015)
 Kam chodí Oscar Wilde na večeru (premiéra 18.11.2015)
 Bohyňa vo vani (premiéra 13.12.2015)
 English Dvojka – nová krv (premiéra 2.4.2016)
 Raňajky u Jima Morrisona (premiéra 22.10.2016)
 Bahamy (premiéra 16.11.2016)
 Modelky II (premiéra 29.11.2016)
 Čakanie na Gotta (premiéra 10.12.2016)
 Sprostitútky – Slovak Geisha Story (premiéra 26.5.2017)
 3 a 1/2 chlapa (premiéra 24.11.2017)
 Top Secret (premiéra 17.2.2018) 
 Matrix (premiéra 20.11.2018) 
 3 a 1/2 ženy (premiéra 15.3.2019) 
 Made in Slovenskooo (premiéra 11.4.2019) 
 Posledný Molitan (premiéra 19.3.2020)
 Srdce z azbestu (premiéra 24.11.2021)

 Rozprávky pre deti
 Červená čiapočka (premiéra 26.11.2017)
 Cisárové nové šaty (premiéra 17.12.2017) 
 O Jankovi a Marienke • hudobné predstavenie (premiéra 3.2.2018) 

 Iné
 Baštrngovanie s Michalom Kubovčíkom a hosťami • talkshow (premiéra 26.11.2016)
 La noche flamenca • predstavenie Tanečného štúdia V. Masarykovej (premiéra 20.5.2017)
 Feldek – Hronec retro show • talkshow (premiéra 6.6.2017)
 La pasión flamenca • predstavenie Tanečného štúdia V. Masarykovej (premiéra 30.11.2017)
 Feliz Navidad (premiéra 3.12.2017)
 Rastový hormón – neverejná generálka (27.7.2018)

Referencie

Externé odkazy 
 Oficiálne stránky

La Komika
Organizácie založené v 2015
A Lyga

A lyga je najvyššia futbalová klubová súťaž v Litve. Je riadená Litovskou futbalovou federáciou LFF (litovsky Lietuvos Futbolo Federacija). V posledných rokoch sa počet účastníkov pohyboval od 8 po 12 tímov v sezóne 2021 bolo v lige 10 tímov. Kvôli drsným zimám sa liga hrá od jari do jesene. Najúspešnejším tímom je s deviatimi titulmi FK Žalgiris.

Kluby v sezóne 2021 

 FK Banga
 DFK Dainava
 FC Džiugas Telšiai
 FC Hegelmann
 FK Kauno Žalgiris
 FK Nevėžis
 FK Panevėžys
 FK Riteriai
 FK Sūduva
 FK Žalgiris

Prehľad víťazov

Výkony podľa klubu 

Kluby ktoré aktuálne hrajú A Lygu, sú zvýraznený tučne

† - zaniknuté kluby

Externé odkazy 
https://alyga.lt/naujienos

Futbal v Litve
Najvyššie národné futbalové súťaže
Futbalové súťaže v Európe
Kyselina benzénsulfónová

Kyselina benzénsulfónová (konjugovaná báza benzénsulfonát) je organosírová zlúčenina so vzorcom C6H603S. Je to najjednoduchšia aromatická sulfónová kyselina. Vytvára biele hygroskopické kryštály alebo bielu voskovitú pevnú látku, ktorá je rozpustná vo vode a etanole, mierne rozpustná v benzéne a nerozpustná v nepolárnych rozpúšťadlách, ako je dietyléter. Často sa skladuje vo forme solí alkalických kovov. Jej vodný roztok je silne kyslý.

Príprava 
Kyselina benzénsulfónová sa pripravuje sulfonáciou benzénu s použitím koncentrovanej kyseliny sírovej:

 

Táto konverzia ilustruje aromatickú sulfonáciu, ktorá sa nazýva "jedna z najdôležitejších reakcií v priemyselnej organickej chémii".

Reakcie 
Kyselina benzénsulfónová vykazuje reakcie typické pre iné aromatické sulfónové kyseliny, tvoriace sulfónamidy, sulfonylchlorid a estery. Sulfonácia je obrátená nad 220 °C. Dehydratáciou oxidom fosforečným sa získa anhydrid kyseliny benzénsulfónovej ((C6H5SO2)20). Konverzia na zodpovedajúci benzénsulfonylchlorid (C6H5S02CI) sa uskutoční chloridom fosforečným.

Je to silná kyselina, ktorá je takmer úplne disociovaná vo vode.

Kyselina benzénsulfónová a príbuzné zlúčeniny podliehajú desulfonácii, keď sa zahrievajú vo vode blízko 200 °C. Teplota desulfonácie koreluje s ľahkosťou sulfonácie: 

 C6H5SO3H + H20 → C6H6 + H2SO4

Z tohto dôvodu sa sulfónové kyseliny zvyčajne používajú ako ochranná skupina alebo ako metadirektíva pri elektrofilnej aromatickej substitúcii.

Soli alkalických kovov kyseliny benzénsulfónovej sa kedysi používali pri priemyselnej výrobe fenolu. Proces, niekedy nazývaný alkalická fúzia, spočiatku poskytuje fenoxidovú soľ:

 C6H5SO3Na + 2 NaOH → C6H5ONa + Na2SO3
 C6H5ONa + HCl → C6H5OH + NaCl

Tento proces bol do značnej miery nahradený Hockovým procesom, ktorý vytvára menej odpadu.

Použitie 
Soli kyseliny benzénsulfónovej, ako je benzénsulfonát sodný (Ludigol) a monoetanolamín benzénsulfonát, sa používajú ako povrchovo aktívne látky v pracích prostriedkoch.

Rôzne farmaceutické liečivá sa pripravujú ako benzénsulfonátové soli a sú známe ako besiláty (INN) alebo besyláty (USAN).

V zriedenej forme sa používa aj ako odstraňovač polymérov a stripovacie činidlo.

Referencie

Zdroj 

Benzénsulfonáty
Benzénsulfónové kyseliny
Fenylové zlúčeniny
Roman Bomboš

Roman Bomboš (* 19. január 1971, Bratislava  ) je slovenský moderátor a scenárista.

Zo života 
Pôvodne pracoval ako učiteľ slovenčiny a dejepisu. V Slovenskom rozhlase začal pracovať 15. mája 1995. Je päťnásobným držiteľom ocenenia Hudobný redaktor roka a laureátom ďalších novinárskych cien. Počas svojej takmer tridsaťročnej kariéry pripravil a odmoderoval tisícky programov a podujatí. Je scenáristom vedomostnej šou Čo ja viem, galavečera Slovenka roka, či podujatia Slovenský deň kroja. Ako moderátor sa uplatňuje najmä pri prenosoch koncertov či spoločenských podujatí, niekoľko rokov komentoval Eurovision Song Contest, pripravoval a moderoval veľké podujatia typu 90. výročie Slovenského rozhlasu, Lýra 50, či koncerty pri príležitosti životného jubilea Kamila Peteraja, Janka Lehotského, či Jána Baláža. Počas svojej kariéry absolvoval množstvo profesionálnych spoluprác, stretnutí, či rozhlasových a televíznych rozhovorov s najväčšími hviezdami svetovej populárnej hudby, medzi ktoré patria Jean Michel Jarre, Enya, Paul Young, Suzanne Vega, LP, James Blunt, či kapely Simply Red, Depeche Mode, Duran Duran, A-ha, a ďalší. Roman Bomboš je od mája 1995 moderátorom Slovenského rozhlasu. Od roku 1996 spolupracuje aj s televíziou v mestkej časti Bratislava, v Ružinove, s Televíziou Ružinov (TVR)  . V epizódnej role sa po boku Georga Clooneyho a Nicole Kidmanovej objavil aj v svetovom blockbusteri Peacemaker .

Scenár 
 Čo ja viem, vedomostná súťaž, RTVS, od roku 2014 - súčasnosť

Referencie 

Slovenskí moderátori
Slovenskí scenáristi
Nurmijärvi

Nurmijärvi je obec vo Fínsku v kraji Uusimaa v provincii Južné Fínsko. Počet obyvateľov je 44 136 a rozloha chotára 367,26 km², z toho 5,4 km² je voda. Hustota obyvateľstva je 121,98 ob./km². Úradný jazyk je fínčina.

Nurmijärvi je rozdelené do troch mestských oblastí: Kirkonkylä, Klaukkala a Rajamäki. Z nich je Kirkonkylä administratívnym centrom a južná Klaukkala je najväčšou mestskou oblasťou z hľadiska počtu obyvateľov s približne 20 000 obyvateľmi.

Referencie

Iné projekty

Externé odkazy 
www.nurmijarvi.fi - oficiálna stránka obce 

Obce vo Fínsku
Pornainen

Pornainen () je obec vo Fínsku v kraji Uusimaa v provincii Južné Fínsko. Počet obyvateľov je 5 066 a rozloha chotára 150,09 km², z toho 3,59 km² je voda. Hustota obyvateľstva je 34,58 ob./km². Úradný jazyk je fínčina.

Iné projekty

Externé odkazy 
www.pornainen.fi - oficiálna stránka obce 

Obce vo Fínsku
Minimalist phone

minimalist phone (v preklade z  „minimalistický telefón“) je aplikácia pre operačný systém Android, ktorú vyvinul slovenský softvérový inžinier žijúci v Nemecku Martin Morávek v roku 2020. Aplikácia prispôsobuje používateľské rozhranie smartfónu tak, aby na ňom používateľ strávil čo najmenej času s cieľom zredukovať „digitálnu závislosť“ a zlepšiť tak jeho psychické zdravie. Prvá verzia aplikácie bola zverejnená na platforme Google Play 28. decembra 2020.

Vlastnosti a funkcionality 
Aplikácia je naprogramovaná v jazyku Kotlin pre operačný systém Android (verzia 6.0 alebo neskoršia). Po inštalácii sa zmení prednastavené používateľské rozhranie smartfónu. V základnej verzii je obrazovka buď čierna alebo biela, v rozšírenej verzii sú dostupné farebné témy. Aplikácia nezobrazuje tradičné vyobrazenie ikon ostatných aplikácií. Základné ikony a funkcie na úvodnej obrazovke zahŕňajú volanie, fotografovanie a zobrazovanie hodín. Aplikácia zbavuje ikony ich jasných farieb a zobrazuje ich ako textové odkazy (napr. Kalendár, Správy a pod.).

Technológia má viacero funkcií, ktoré umožňujú používateľovi prispôsobiť si čas strávený na obrazovke. Časové pripomienky v aplikácii sa pýtajú používateľov, koľko času chcú stráviť v aplikácii, keď ju prvýkrát otvoria. Zároveň používateľovi pripomenie, keď vyprší časový limit.

Aplikácia umožňuje zablokovať iné aplikácie alebo skryť ich z dosahu na obrazovke, t. j. aby sa k nim používatelia dostali, musia vykonať viacero nadbytočných krokov. Zdĺhavý proces má používateľov odradiť od bezmyšlienkovitého otvárania sociálnych sietí. Monochromatický režim odstraňuje farby z obrazovky smartfónu a namiesto toho všetky vizuály vyobrazuje v čiernobielej farbe. Tento psychologický efekt má za cieľ to, aby bol vizuálny obsah pre používateľa menej atraktívnym na prezeranie.

Ohlasy 
K 13. októbru 2022 mala aplikácia vyše 500 000 stiahnutí na Google Play. Podľa portálu MôjAndroid.sk sa aplikácia stretla s veľmi pozitívnou odozvou, pričom podľa „[p]rieskum ukázal, že 93 % opýtaným používateľom sa už po troch dňoch podarilo znížiť čas strávený na telefóne, čo malo priaznivý vplyv na ich psychické zdravie.“

Referencie

Externé odkazy 
 
  na sociálnej sieti Reddit

Technológie
Softvér
Android
Liga majstrov UEFA 2016/2017

Liga majstrov UEFA 2016/17 je 62. sezónou Ligy majstrov UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Obhajcom titulu bol Real Madrid.

Víťazom Ligy majstrov 2016/17 sa stal španielsky Real Madrid, ktorý vo finále zdolal Juventus. Finále sa hralo v Cardiffe vo Walese na štadióne Millennium Stadium.

Účastnícke miesta 
V Lige majstrov UEFA 2016/17 sa zúčastnilo celkovo 78 tímov z 53 z 55 členských štátov UEFA (výnimku malo Lichtenštajnsko, ktoré nemá domácu ligu a Kosovo, ktoré ešte nebolo plnohodnotným členom UEFA) . Každá krajina mala pridelený počet miest podľa koeficientov UEFA.

 Asociácie na 1. až 3. mieste malo po štyri tímy
 Asociácie na 4. až 6. mieste malo po tri tímy
 Asociácie na 7. až 15. mieste malo po dva tímy
 Asociácie na 16 až 54. mieste (okrem Lichtenštajnska) malo v súťaži jeden tím
 Víťazi Ligy majstrov UEFA 2015/16 a Európskej ligy UEFA 2015/16 mali automaticky postup do skupinovej fázy pokiaľ sa nekvalifikovali cez domáce ligy
 Víťaz Ligy majstrov UEFA 2015/16 Real Madrid sa kvalifikoval prostredníctvom domácej ligy, čo znamenala že dodatočná prihláška pre víťaza Ligy majstrov nebola nutná
 Víťaz Európskej ligy UEFA 2015/16, Sevilla sa nekvalifikovala prostredníctvom domácej ligy, čo znamenala že sa stala Sevilla piatym španielskym tímom v skupinovej fáze Ligy majstrov

Rebríček UEFA 
Účastnícke miesta pre Európsku ligu UEFA 2016/17 boli rozdelené podľa koeficientu UEFA z roku 2015, do ktorého boli započítané výsledky klubov danej krajiny v európskych pohárových súťažiach od sezóny 2010/2011 do sezóny 2014/2015 vrátane

Rozdelenie tímov

Termíny

Kvalifikácia

Prvé predkolo

Druhé predkolo

Tretie predkolo

Štvrté predkolo

Skupinová fáza

Skupina A

Skupina B

Skupina C

Skupina D

Skupina E

Skupina F

Skupina G

Skupina H

Play-off

Osemfinále 
Žreb osemfinále sa konal 12. decembra 2016. Prvé zápasy sa hrali 14., 15. 21. a 22. februára, druhé zápasy 7., 8. 14. a 15. marca 2017.

Štvrťfinále 
Žreb štvrťfinále sa konal 17. marca 2017. Prvé zápasy sa hrali 11. a 12. apríla, druhé zápasy 16. a 17. apríla 2017.

Semifinále 
Žreb semifinále sa konal 21. apríla 2017. Prvé zápasy sa hrali 2. a 3. mája, druhé zápasy 9. a 10. mája 2017.

Finále 
Finále sa hralo 3. júna 2017 na Millennium Stadium v Cardiffe. "Domáce mužstvo" bolo určené dodatočným žrebom (pre administratívne účely), ktorý sa konal po žrebovaní semifnále.

Referencie

Externé zdroje 
https://www.uefa.com/uefachampionsleague/history/seasons/2017/

Zdroj 

Liga majstrov UEFA
Futbal v 2016
Futbal v 2017
Mark Strong

Marco Giuseppe Salussolia (* 5. august 1963, Londýn, Anglicko, Spojené kráľovstvo) tiež známy aj ako Mark Strong, je anglický herec.

Detstvo a mladosť 

Strong sa narodil ako Marco Giuseppe Salussolia ako syn rakúskej matky a talianskeho otca. Bol vychovávaný len matkou, nakoľko otec rodinu opustil krátko po jeho narodení. Keď bol dieťa, jeho matka mu legálne zmenila meno, aby mu pomohla zapadnúť medzi svojich anglických rovesníkov. Vyrastal v katolíckej viere.

Kariéra 
Aktívne sa herectvu venuje od roku 1989. V roku 1993 si zahral po boku Helen Mirren, v televíznom filme Hlavný podozrivý II. Rolu si zopakoval aj v šiestej časti televízneho filmu, s názvom Hlavný podozrivý: Posledný svedok, ktorá mala premiéru v roku 2003.

V roku 2002 si zahral vo filme Za svetlami Blackpoolu. V roku 2006 sa pripojil k hereckému obsadeniu ako Ewan McGregor, Tom Hardy, Catherine Tate a Eileen Atkins, z filmu Scény z partnerského života. O rok neskôr, prijal úlohu princa Septima, z filmu Hviezdny prach.

V roku 2009 získal hlavnú zápornú postavu, vo filme Sherlock Holmes. V rovnakom roku si zahral aj vo filme Mladá Viktória, po boku Emily Blunt, Mirandy Richardson a Paula Bettanyho. V roku 2012 si zahral vo filme 30 minút do polnoci a v roku 2014 prijal jednu z úloh vo filme Kingsman: Tajná služba. Keďže film získal pozitívne ohlasy, v roku 2017 mala premiéru aj druhá časť, s názvom Kingsman: Zlatý kruh.

V roku 2018 stvárnil hlavnú úlohu v televíznom seriály Deep State, ktorý mal dve série. O rok neskôr, stvárnil zápornú postavu, vo filme Shazam! a v rovnakom roku tiež prepožičal svoj hlas jednej z postáv v dobrodružnom seriály Temný kryštál: Vek vzdoru. Tiež potvrdil svoju účasť v komédii Murder Mystery 2, ktorý by mal mať premiéru v roku 2023.

Súkromný život 
Strong je ženatý s televíznou producentkou Lizou Marshall, s ktorou má dvoch synov, Gabriela a Romana. Je tiež celoživotným fanúšikom Arsenalu FC. Hovorí plynule nemecky a čiastočne taliansky. Tiež poskytol nemecky dabing pre Daniela Craiga, vo filme Posadnutosť, z roku 1997. Je dobrým priateľom Daniela Craiga, ktorý je aj krstným otcom jeho syna Romana.

Časopis GQ označil Stronga za jedného z 50 najlepšie obliekaných mužov v roku 2015.

Zdroj 

Anglickí divadelní herci
Anglickí televízni herci
Anglickí filmoví herci
Anglickí dabingoví herci
Osobnosti z Londýna
Anglické osobnosti talianskeho pôvodu
Svety

Premeny je štvrtý štúdiový album slovenskej speváčky Katky Knechtovej. Album vydalo 20. októbra 2020 hudobné vydavateľstvo Sukuba.

Pdľa vyjadrenia Katky Knechtovej, na albume pracovala štyri roky. Piesne sa naň zbierali postupne. Dve nahrala v spolupráci s Rakúšanom Christianom Eignerom,, ktorý s ňou produkoval aj na predchádzajúcich albumoch.

Dňa 16. septembra 2020 vyšiel k nemu singel, duet s Adamom Ďuricom nazvaný „Takí sme“. Autorom hudby piesní na albume je Katka Knechtová, ako textári s ňou spolupracovali: Vlado Krausz, Martin Žúži, Silvia Kaščáková a autormi textu ďalšieho duetu s názvom „Akty XY“ na albume sú  Vlado Krausz a český spevák Michal Hrůza, ktorý túto nahrávku s Katkou naspieval. Bonusom albumu je stručná hudobno-slovná etuda „Sloboda je pierko“, ktorú otextoval Stanislav Štepka.

Zoznam skladieb

Výroba albumu 
 Adam Kuruc, Christian Eigner, Katarína Knechtová, Vladimír Gnepa - producenti
 Loud Mastering GB - mastering
 Jakub Gulyás - fotografie
 Mona Múza - grafika, dizajn

Referencie 

Albumy Kataríny Knechtovej
Hudobné albumy z 2020
Zámok Hartheim

Schloss Hartheim alebo zámok Hartheim v Alkovene v Hornom Rakúsku bol zariadením zapojeným do realizácie programov eutanázie s názvom „Program T-4“ a „14f13“ počas nacistickej okupácie Rakúska.

Dejiny
Zámok Hartheim je renesančný zámok postavený na začiatku 17. storočia.

Známym sa stal ako miesto masového vraždenia invalidných a duševne chorých ľudí, práce neschopných väzňov koncentračných táborov a zahraničných nútene nasadených pracovníkov nacistami v období od mája 1940 do decembra 1944. Celkom bolo počas tohto obdobia zavraždených oxidom uhoľnatým v plynovej komore 30 000 ľudí.

Pamätné miesto
V roku 2003 bolo na zámku Hartheim otvorené výukové a pamätné miesto na pamiatku obetí nacistickej eutanázie.

Referencie

Externé odkazy 
 Oficiálna stránka

Múzeá v Rakúsku
Hrady a zámky v Rakúsku
Momenty 2003 – 2013

Momenty 2003 – 2013 je názov kompilácie slovenskej pop-rockovej speváčky Zuzany Smatanovej. V základnej verzii s jedným CD má album 19, v limitovanej bunusovej verzii je na dvoch CD nosičoch 28 skladieb a jeden videorozhovor.

Reprezentatívny výber najväčších hitov Zuzany Smatanovej na tejto kompilácii mapuje predchádzajúce desaťročie jej hudobnej kariéry. Vo verzii jedného CD je kolekciou jej najpopulárnejších hitov, jedna novinka pieseň „Ženy aj muži“ plus dva duety: „Pár dní“ so skupinou Desmod a „Úsmev a čaj“ so skupinou IMT Smile.

Na limitovanej edícii dvoch CD  má prvé CD 17 nahrávok a duety sú spojené na druhom CD nosiči spolu s ďalšími spoluprácami s inými umelcami do kolekcie jedenástich nahrávok. Na druhom bonusovom CD sa nachádzajú videopozdravy, ktoré Zuzana už roky natáča, a rozhovor renomovaného slovenského hudobného publicistu.

Zoznam skladieb

Zoznam skladieb

Výroba albumu 
 Martin Ferenčík - fotografie
 Zuzana Smolková - dizajn obalu

Referencie 

Albumy Zuzany Smatanovej
Hudobné albumy z 2013
Acylácia

Acylácia alebo niekedy alkanoylácia je proces v organickej chémii, v ktorom dochádza k naviazaniu acylovej skupiny (zvyšku od karboxylovej kyseliny) na inú zlúčeninu. Látka, ktorá poskytuje acylovú skupinu, sa nazýva acylačné činidlo.

Acylhalogenidy sa bežne používajú ako acylačné činidlá, pretože pri pôsobení kovových katalyzátorov tvoria silné elektrofily. Friedel-Craftsova acylácia napríklad využíva acetylchlorid (etanoylchlorid), CH3COCl, ako acylačné činidlo a chlorid hlinitý, AlCl3, ako kovový katalyzátor na naviazanie etanoylovej (acetylovej) skupiny na benzén:

Mechanizmus tejto reakcie je elektrofilná aromatický substitúcia.

Acylhalogenidy a anhydridy karboxylových kyselín sa takisto bežne používajú ako acylačné činidlá. V niektorých prípadoch majú i aktivované estery porovnateľnú reaktivitu. Všetky tieto látky reagujú s amínmi za vzniku amidov a s alkoholmi za vzniku esterov. Tieto reakcie prebiehajú ako nukleofilná acylová substitúcia

Acyláciu je možné využiť na predídenie prešmykom, ktoré bežne prebiehajú pri alkylácii. Pri takomto použití sa využije acylačná reakcia a karbonyl sa potom odstráni pomocou Clemmensenovej redukcie alebo obdobného procesu.

Acylácia v biológii 

Acylácia bielkovín je posttranslačná úprava bielkovín, pri ktorej sa na bielkoviny viažu funkčné skupiny cez acylové skupiny. Proteinová acylácia predstavuje mechanizmus, ktorým sa riadi biologická signalizácia. Jeden z dôležitých druhov je acylácia mastnými kyselinami, pri ktore dochádza k naviazaniu mastných kyselín na konkrétne aminokyseliny (procesy ako myristoylácia, palmitoylácia, palmitoleoylácia a iné). Rôzne druhy mastných kyselín sa účastnia acylácie bielkovín. Palmitoleoylácia je druh acylácie, kde dochádza ku kovalentnému naviazaniu jedenkrát nenasýtenej kyseliny palmitoleovej na serín alebo treonín v proteínoch. Táto úprava má zjavne dôležitú úlohu v presúvaní a cielení bielkovín a takisto vo funkcii Wnt proteínov.

Referencie

Pozri aj 
 Acetyl
 Ketén

Zdroj 

Organické reakcie
Kalandra (hudobná skupina)

Kalandra je alternatívna severská kapela na čele s nórsko-švédskymi hudobníkmi.

Kalandra v minulosti spolupracovala s hudobníkmi a kapelami ako Gåte, Seigmen, Eivør a Wardruna s ktorou v roku 2022 absolvovala NORDIC NIGHT OPEN AIR TOUR 2022, toto turné zahŕňalo aj návštevu Slovenska 13. júla 2022 na hrade Devín.

Jednou z najznámejších skladieb skupiny Kalandra je cover na skladbu Helvegen od skupiny Wardruna. Video na platforme YouTube dosiahlo vyše 4 miliónov videní. Vďaka tomuto coveru sa dostali do povedomia vydavateľstva By Norse Music, ktoré s nimi podpísalo zmluvu.

Pre televízny sériál Beforeigners od HBO zložili dva soundtracky do prvej série a neskôr prispeli hudobnou tvorbou aj v piatej a šiestej sérií.

Ich debutovým albumom bol album s názvom The Line.

Neskôr po zmiernení pandemickej situácie kapela vydala album Kingdom Two Crowns: Norse Lands Soundtrack (Extended) z oficiálnej videohry Kingdom Two Crowns: Norse Lands pre ktorú kapela zložila celú partitúru. Skupina pri tvorbe spolupracovala s miestnymi nórskymi folkovými hudobníkmi Johnom Stenersenom a Kennethom Lienom pomocou starých nástrojov ako hurdy-gurdy, goathorn, dvoyanka, nyckelharpa a moraharpa.

Speváčka Katrine Stenbekk je aj občasnou členkou skupiny Warduna.

Referencie 

Hudobné skupiny
Crux 92

Crux 92 je logická arkáda z roku 1992 . Vytvoril ju český autor Marek Trefný a vydala slovenská spoločnosť Ultrasoft . Hra bola určená pre ZX Spectrum a bola vytvorená v programe OCP Editora a Assembler. Grafika potom vznikla s pomocou OCP Art Studio a Artist 2.

Dej je zasadený do súhvezdia Crux. V súhvezdí má kozmická loď IKERI nájsť nové náleziská Filia, ktoré je hlavným nerastom 23. storočia. Problém nastane, keď loď potrebuje doplniť zásoby. Na tieto účely sú na menších planétach postavené stavby upravujúce atmosféru, a to takým spôsobom, aby bola podobná tej na Zemi. Tieto stavby sú obsluhované robotmi nízkej inteligencie, ktorí sú podriadení hlavnému robotovi. Na jednej z planét sa však hlavný robot vzbúril a postavil si obrovský ochranný komplex dosahujúci výšku až šesťdesiat poschodí. Aby loď IKERI mohla pristáť na tejto planéte a doplniť zásoby, musí hlavný hrdina zničiť hlavného robota a aktivovať deštrukčný systém na každom poschodí.

Každý level je jedným poschodím rozdeleným na 14x10 štvorcov. Hráč musí naviesť robotov, ktorí sa pohybujú v kruhu, na jednu z mín. To môže dosiahnuť menením dráhy pomocou červených pohyblivých objektov. Po zničení robotov hráč ešte musí aktivovať deštrukčný systém, aby mohol postúpiť do ďalšieho levelu.

Externé odkazy 

 Crux 92 na ZX Spectrum Games
 Crux 92 na ZX Spectrum Reviews Database
 Recenzie od Ivo Slávika v magazíne Bit
Videoherný priemysel na Slovensku
Počítačové hry
Terry Fox

Terrance Stanley „Terry“ Fox (* 28. júl 1958, Winnipeg – † 28. jún 1981, New Westminster) bol kanadský aktivista.

Životopis

Skorší život a diagnóza 
Terry Fox sa narodil vo Winnipegu. Jeho rodičia boli Betty and Rolly Fox, mali štyri deti. Vo veku 10 rokov sa s rodinou presunul do mesta Port Coquitlam v Britskej Komunbii.

V roku 1976 prvý krát pocítil bolesť v kolene. Pôvodne si myslel, že je dôsledkom dopravnej nehody, neskôr, že ju spôsobilo nadmerné hranie basketebalu. Na jar 1977 mu bol diagnostikovaný osteosarkóm a 9. marca 1977 Foxovi amputovali pravú nohu. V deň pred amputáciou mu Terri Fleming, tréner basketbalu z Foxovej strednej školy, ukázal článok o Dickovi Traumovi, ktorý po amputácii odbehol maratón v New Yorku. Fox sa rozhodol, že sa pokúsi o podobný výkon. V čase diagnózy bol študentom na Simon Fraser University. Po amputácii Fox absolvoval chemoterapiu.

V lete roku 1977 dostal ponuku stať sa členom tímu vozíčkového basketbalu Cable Cars. Členom bol až do roku 1980, vyhral s nimi národné majstrovstvá v roku 1978 a 1979. V roku 1979 už Fox s umelou nohou behával maratóny a rozhodol sa uskutočniť beh naprieč celou Kanadou na podporu výskumu rakoviny. Pred začiatkom tohto behu nabehal viac než 5000 kilometrov tréningových behov.

Maratón nádeje 
Maratón nádeje Fox začal 12. apríla 1980 v St. John’s, Newfoundland a Labrador ponorením svojej umelej nohy do Atlantického oceánu. Začiatkom behu Fox nedostával veľa pozornosti a podpory, čo sa však postupne menilo. Pri dosiahnutí Ontária bol už známy a podporovali ho davy ľudí, v tejto provincii ho pri behu sprevádzala provinčná polícia. Fox bežal 7 dní v týždni.

Krátko pred mestom Thunder Bay musel 1. septembra svoj beh prerušiť pretože rakovina sa vrátila a napadla Foxove pľúca. Dovtedy ubehol . Počas 143 dní behu vyzbieral 1,7 milióna dolárov. V behu chcel pokračovať.

Po Maratóne nádeje 
Začiatkom roku 1981 Maratón nádeje presiahol 24 mil. dolárov, Foxov cieľ získať jeden dolár od každého obyvateľa Kanady. V septembri 1981 sa stal najmladším členom Radu Kanady v hodnosti Companion.

Fox zomrel 28. júna 1981.

Dopad 
Nadácia Terry Fox Foundation od Foxovej smrti vyzbierala 850 mil. dolárov na podporu výskumu rakoviny. Od roku 1981 sa organizuje Terry Fox Run (Beh Terryho Foxa).

Ocenenia 
 Rad Kanady, trieda Companion
 2. miesto v ankete The Greatest Canadian, CBC
 Canada’s Walk of Fame (2013)

Galéria

Referencie

Iné projekty

Externé odkazy 
 Nadácia Terry Fox Foundation

Kanadskí bežci
Kanadskí aktivisti
Companions Radu Kanady
Úmrtia na rakovinu
Osobnosti z Winnipegu
Metyllyzín

Metyllyzín je derivát aminokyseliny lyzínu, v ktorom je jeho aminoskupina postranného reťazca metylovaná aspoň jedenkrát.

Biosyntéza 
Metylácia lyzínu je katalyzovaná lyzínovými metyltransferázami (PKMT). Tieto enzýmy využívajú SAM ako donor metylovej skupiny. Premeny metyllyzínu na lyzín je katalyzovaná lyzínovými demetylázami (PKMD).

Biochemický význam 
Takto metylovaný lyzín má dôležitú úlohu v epigenetike. Metylácia konkrétnych lyzínových reziduí v niektorých histónoch v nukleozóme mení viazanie okolitej DNA na dané históny, čo mení expresiu daných génov v DNA. Táto zmena mení viazania DNA, pretože metyllyzín má väčší efektívny polomer kladného náboja na bočnom reťazci než má lyzín (metylové skupiny sú väčšie než vodíky, ktoré nahradzujú). Tým sa znižuje najsilnejšia potenciálová elektrostatická príťažlivosť so záporne nabitou DNA.

Predpokladá sa, že metylácia lyzínu (a arginínu) na histónoch neovplyvňuje priamo ich viazanie na DNA. Namiesto toho tieto metylové  zvyšky priťahujú iné bielkoviny, ktoré upravujú štruktúru chromatínov.

V Protein Data Bank je metylovaný lyzín označený trojpísmenovou skratkou MLY alebo MLZ.

Referencie

Zdroj 

Aminokyseliny
Voyo

Voyo je slovenská platená video on demand služba poskytujúca filmy, seriály a televízne programy z vysielania staníc skupiny Markíza online. Projekt bol spustený v auguste 2011 ako bezplatný archív programov z produkcie TV Markíza a platforma pre živé vysielanie pôvodnej tvorby a športových prenosov. Postupne sa však pretransformovala na platenú službu po vzore amerického Netflixu. Ponuka dostupných programov je pravidelne rozširovaná. Podľa samotného prevádzkovateľa ide o viac než 2 000 filmov a seriálov. Všetky uvádzané tituly sú buďto slovenské a české, alebo úplne či čiastočne lokalizované. Služba ďalej poskytuje živé vysielanie televíznych staníc Markíza, Doma, Dajto, Markíza KRIMI, Nova International a prémiových športových kanálov Nova Sport 1 a Nova Sport 2. Voyo tiež predplatiteľom umožňuje sledovať vybrané programy exkluzívne až o týždeň skôr než v TV. Na základe prieskumu nezávislej agentúry 2muse je Voyo najznámejšou streamovacou službou na Slovensku, pričom z hľadiska poznateľnosti značky predstihlo aj celosvetových gigantov.

Obsahová ponuka 
Streamovacia služba Voyo za mesačný poplatok 5,99 eur ponúka televízny archív úplne bez reklám a knižnicu plnú československých filmov aj svetových kinohitov. Najúspešnejšie tituly skupiny Markíza či obľúbené turecké seriály je dokonca možné sledovať ešte pred ich televíznou premiérou. 

Voyo sa v novembri 2020 dočkalo kompletnej obnovy, vďaka prechodu na novú technologickú platformu je modernejšie, svižnejšie a prehľadnejšie. Predplatiteľom ponúka príjemnejšie užívateľské prostredie, vylepšenú navigáciu a množstvo nového obsahu. Odvtedy počet predplatiteľov služby výrazne rastie, na jar 2022 malo Voyo na Slovensku a v Česku súhrnne viac než 350 000 platiacich zákazníkov.

Voyo Originál 
Od roku 2021 vychádzajú na Voyo originálne seriály a minisérie, ktoré sú dostupné exkluzívne iba na tejto platforme. Prvou z nich bola v novembri 2011 miniséria Prípad Roubal.

Referencie

Externé odkazy 

TV Markíza
Streamovacie služby
Tour de France 2022

Tour de France 2022 bol 109. ročník prestížnych cyklistických pretekov Grand Tour Tour de France. Štart pretekov bol 1. júla v dánskej Kodani, cieľ bol 24. júla v Paríži. Pretekári absolvovali 21 etáp a .

Tímy 
Na štart nastúpilo 18 UCI World Tour tímov, ktoré doplnili 4 prokontinentálne tímy. 

UCI World Tour tímy

UCI Pro tímy

Externé odkazy 
 Oficiálna stránka

Tour de France
2022 vo Francúzsku
2022 v Dánsku
Cyklistika v 2022
Slavistický ústav Jána Stanislava Slovenskej akadémie vied

Slavistický ústav Jána Stanislava SAV, v.v.i. (skrátene SÚJS SAV) je slovenská verejná výskumná inštitúcia, interdisciplinárne slavistické výskumné centrum, ktoré sa venuje nielen jazykovednému výskumu, ale zúčastňuje sa aj na historických, národopisných, umenovedných a kulturologických výskumoch. Zameriava sa na základný výskum vzťahov slovenského jazyka a kultúry s inými slovanskými jazykmi a kultúrami i na výskum slovensko-latinských, slovensko-cirkevnoslovanských, slovensko-maďarských a slovensko-nemeckých vzťahov najstaršieho obdobia; venuje sa aj výskumu iných slovanských jazykov a kultúr. Od roku 2019 je na poste riaditeľa ústavu Šimon Marinčák.

Dejiny 
Vedeckovýskumné slavistické pracovisko v rámci Slovenskej akadémie vied ako koordinačné centrum slavistických výskumov na Slovensku začalo svoju činnosť dňa 1. marca 1995 na základe uznesenia Predsedníctva SAV z 20. decembra 1994. V roku 2005 sa Slavistický kabinet SAV uznesením Predsedníctva Slovenskej akadémie vied zo dňa 16. 12. 2004 s platnosťou od 1. januára 2005 premenoval na Slavistický ústav Jána Stanislava Slovenskej akadémie vied.

Súčasnosť 
Slavistický ústav Jána Stanislava SAV plní aj úlohu koordinačného centra slavistických výskumov na Slovensku; táto jeho funkcia vyplýva zo spolupráce so Slovenským komitétom slavistov. Z tejto spolupráce vyplývajú úlohy aj pri organizovaní pravidelných medzinárodných zjazdov slavistov a ďalších medzinárodných a národných interdisciplinárnych vedeckých podujatí. V spolupráci s domácimi i zahraničnými slavistickými výskumnými pracoviskami sa stará o organizáciu domácich a medzinárodných slavistických výskumov. Pri koordinácii slavistických výskumov na Slovensku spolupracuje najmä so Slovenským komitétom slavistov, vydáva interdisciplinárny slavistický časopis Slavica Slovaca, ktorý je evidovaný vo viacerých medzinárodných databázach (Elsevier: Scopus, CEJSH, ERIH PLUS, CEEOL, OAJI). Slavistický ústav Jána Stanislava SAV, v.v.i., sa stará o edičnú prípravu a vydávanie medzinárodnej vedeckej série Monumenta byzantino-slavica et latina Slovaciae a spolupracuje aj pri vydávaní bulletinu Slavistická folkloristika, informačného periodika Medzinárodnej komisie slovanského folklóru pri Medzinárodnom komitéte slavistov.

Referencie

Externé odkazy 
 Oficiálna stránka

Ústavy Slovenskej akadémie vied
Soňa Čechová

Soňa Čechová (rod. Kňazovičová; * 9. september 1930, Bratislava – † 4. marec 2007, Bratislava) bola slovenská prekladateľka, publicistka a propagátorka česko-slovenskej vzájomnosti, spoluzakladateľka a šéfredaktorka časopisu Mosty.

Životopis 
Narodila sa v intelektuálnej evanjelickej rodine, politológ Miroslav Kusý k jej pôvodu uvádza: „Pochádzala zo slávnych slovenských národovecky orientovaných rodov – Bellovcov a Kňazovičovcov. Jej starý otec Metod Bella bol signatárom Martinskej deklarácie a jej praprastrýko &lbrack;Peter Bella&rbrack; je autorom chorálu Aká si mi krásna, ty rodná zem moja. Boli to však národovci čechoslovakistickí, ktorí v spojení Slovákov s Čechmi videli garanciu zachovania a rozvoja slovenskej identity.“ V rokoch 19401948 študovala na dievčenskom gymnáziu v Bratislave, jeden rok v Prahe. V roku 1952 absolvovala učiteľské štúdium ruštiny a slovenčiny na Filozofickej fakulte Univerzity Komenského v Bratislave.

Pracovala ako prekladateľka a redaktorka v nakladateľstve Tatran, kde redigovala napríklad romány Leva Nikolajeviča Tolstého, Franza Kafku, Vladimíra Nabokova a v 70. rokoch aj preklad Pasternakovho románu Doktor Živago.

Počas normalizácie sa pohybovala v prostredí česko-slovenského disentu, jej syn Vlado bol jedným zo slovenských signatárov Charty 77. Z vydavateľstva Tatran ju ako politicky nespoľahlivú prepustili, v rokoch 19711973 pôsobila ako knihovníčka na SVŠT, 19741977 ako knihovníčka vo Výskumnom ústave humánnej bioklimatológie, 19781989 ako knihovníčka a prekladateľka v Onkologickom ústave.

Po Nežnej revolúcii v roku 1989 pracovala ako redaktorka, publicistka a fejtonistka v časopise Kultúrny život. V roku 1991, keď začalo hroziť rozdelenie Česko-Slovenska, prišiel jej syn Vlado Čech s myšlienkou vydávať česko-slovenský časopis (Mosty) a Soňa Čechová sa stala jeho redaktorkou. Po tragickej smrti syna v roku 1994 pokračovala v úlohe vydavateľky a šéfredaktorky časopisu. Vďaka mimoriadnej energii a húževnatosti sa jej darilo získavať autorov aj prostriedky a časopis vydávala 15 rokov. Po rozdelení Česko-Slovenska organizovali pravidelné stretnutia „Duchovného parlamentu“ na česko-slovenskom pomedzí a iné kultúrne podujatia.

Osobný život 
Z prvého manželstva mala syna Vlada Čecha (* 1950 † 1994), s druhým manželom, historikom Eduardom Frišom dcéru Martu Frišovú (Šimečkovú; * 1962; manželka Martina Šimečku). Jej tretím manželom bol filozof Teodor Münz.

Ocenenia 
 1968: Cena Jána Hollého za preklad románu Alexeja Remizova Sestry v kríži.
 2000: Cena Michala Kováča a Václava Havla za podporu česko-slovenskej vzájomnosti pre časopis Mosty.
 2002: Medaila Za zásluhy od prezidenta ČR Václava Havla.
 2004: novinárska Cena Ferdinanda Peroutky za rok 2003.

Referencie

Externé odkazy 
 Soňa Čechová – Literárne informačné centrum
 Nekrológ Jiřiny Šiklovej v časopise Listy

Slovenskí prekladatelia
Slovenskí novinári
Slovenskí publicisti
Slovenskí redaktori
Šéfredaktori periodík na Slovensku
Laureáti Ceny Jána Hollého
Nositelia Medaily Za zásluhy (Česko)
Absolventi Filozofickej fakulty Univerzity Komenského v Bratislave
Osobnosti z Bratislavy
Le Payaco (album)

Le Payaco je názov debutového štúdiového albumu slovenskej skupiny Le Payaco, ktorý bol vydaný v roku 1999 hudobným vydavateľstvom Pavol Bílek Production.

Zoznam skladieb 
 „Dobrý večer priatelia“
 „Mir 99“
 „Osol“
 „Svetlo zhaslo“
 „Intelektuál“
 „Horská chata“
 „Pes priateľ môj“
 „Mierna letná citlivosť“
 „Orgován“
 „So zaklonenou hlavou“
 „Zabil ma nožom na chleba“
Autorom textov a hudby je kapela Le Payaco

Výroba albumu 
 Tomáš Sloboda - gitara, spev, vokály
 Stanislav Petrov - gitara, spev, vokály
 Martin Stempel - basová gitara, spev, vokály
 Juraj Vitéz - bicie nástroje, perkusie, zvony, spev, vokály
Hostia
 Oskar Rózsa - klavír, klávesové nástroje, čembalo
 Ravi Shankar - sitar (4)
 Produkcia
 Ivan Minárik (2, 12), Juraj Kupec (6), Miroslav Širáň (1, 3-5, 7 to 11) - nahrávanie albumu
 Producenti – Ivan Minárik (12), Le Payaco (2, 4-6, 8, 10), Oskar Rózsa (1, 3, 7, 9, 11)

Referencie 

Albumy skupiny Le Payaco
Hudobné albumy z 1999
Debutové albumy
Za lyžicu medu

Za lyžicu medu je názov EP slovenskej skupiny Le Payaco. Tento album bol vydaný v roku 2002 hudobným vydavateľstvom Kuku Productions.

Zoznam skladieb 
 „Za Lyžicu Medu“ - 3:07
 „Svadobné Koláče“ - 2:42
 „Nechcem Tvoje Slzy“ - 3:40
 „Rozprávka“ - 1:20
 „Za Lyžicu Medu (demo)“ - 2:17
Autormi hudby a textov sú Juraj Vitéz, Martin Stempel a Tomáš Sloboda.

Výroba albumu 
 Martin Ďurdina - trúbka, krídlovka
 Jozef Schnierer - trombón
 Le Payaco - aranžmány, mixovanie
 Vladimír Bajnóci - aranžmány, mixovanie, mastering 
 Juraj Kupec - aranžmány, mixovanie
 Miroslav Tolla - aranžmány, mixovanie
 Michal Lašán - dizajn obalu albumu

Referencie 

Albumy skupiny Le Payaco
Hudobné albumy z 2002
Kostol Premenenia Pána (Varnsdorf)

Kostol Premenenia Pána vo Varnsdorfe je kostol Starokatolíckej cirkvi. Stavba kostola v novorománskom slohu započala v roku 1873 a už v októbri 1874 bolo možné osadiť vežný špic. Na vežu boli osadené štyri zvony. 27. decembra 1874 bol kostol slávnostne otvorený.

História 
Koncom augusta 1880 začala stavba fary. K 1. januáru 1897 došlo k preloženia biskupského sídla z Viedne do Varnsdorfu a k povýšeniu kostola na katedrálu. Najkrásnejšou ozdobou kostola je alabastrová socha Krista na oltári, kam bola umiestnená v júli 1882.

Kostol a mesto Varnsdorf zohrali dôležitú úlohu v cirkevných dejinách. Zvolanie Prvého vatikánskeho koncilu 8. decembra 1869 bolo podnetom k náboženskému rozkolu. Ten vyvolal v Nemecku veľké hnutie, ktoré sa prenieslo aj do Rakúska. Duchovným pôvodcom tohto hnutia sa stal Anton Nittel. Vyvrcholením tohto hnutia bol vznik Starokatolíckej cirkvi. Štát uznal Starokatolícku cirkev v roku 1877 a v Rakúsko-Uhorsku vznikli tri farnosti: Viedeň, Varnsdorf a Ried. 

Nacisti jej počas Druhej svetovej vojny príliš nepriali. Po odsune sudetských Nemcov sa Starokatolícka cirkev stala ľahkou obeťou komunistickej diktatúry a kostol slúžil mnohým účelom, napr. bol mestkým kolumbáriom. 

V roku 1995 sa rozhodlo o presune biskupstva z Varnsdorfu do Prahy. Kostol sa stal chrámom konkatedrálnym a po dokončení opráv bol premenovaný na kostol Premenenia Pána. V roku 2000 započala oprava vitrážových okien.

Starokatolícka farnosť Varnsdorf 
Kostol je súčasťou Starokatolíckej farnosti Varnsdorf, ktorej farárom je Mgr. Roland Solloch.

Pozri aj 

 Starokatolícka cirkev
 Starokatolícka cirkev v Českej republike
 Katedrála svätého Vavrinca v Prahe, na Pětříne

Externé odkazy 

 Facebook Starokatolickej farnosti vo Varnsdorfe
 O kostole na hrady.cz
 O kostole na nockostelu.cz
 O starokatolíckej varnsdorfskej farnosti a kostole na starokatolici.cz

 Starokatolícka cirkev
Niečo je zlodej

Niečo je zlodej je názov tretieho štúdiového albumu slovenskej skupiny Le Payaco. Album bol vydaný v roku 2003 hudobným vydavateľstvom Millenium Records.

Zoznam skladieb

Výroba albumu 
 Tomáš Sloboda - gitara, spev, perkusie, Hammond organ, sitár
 Martin Stempel - basová gitara, spev, perkusie, grécky nylón, klarinet
 Juraj Vitéz - bicie nástroje, perkusie, Hammond organ, spev
 Martin Gašpar - gitara
 Juraj Kupec -  Hammond organ
 Igor Sabo - udu drum
 Peter Heriban - tamburína
 Barnabáš Kos - triangel
Produkcia
 Juraj Kupec - zvuk
 Juraj Kupec, Martin Gašpar, Le Payaco - mix
 Martin Gašpar - fotografie
 Milan Michalec - motto
 Michal Lašán - dizajn obalu

Referencie 

Albumy skupiny Le Payaco
Hudobné albumy z 2003
Všetko sa dá zjesť

Všetko sa dá zjesť je názov štvrtého štúdiového albumu slovenskej skupiny Le Payaco. Album bol vydaný v roku 2005 hudobným vydavateľstvom Wagon Records.

Zoznam skladieb

Výroba albumu 
 Tomáš Sloboda - gitara, spev, E-Bow, perkusie
 Martin Stempel - basová gitara, spev
 Juraj Vitéz - bicie nástroje, akustická gitara, perkusie, spev
Hostia
 Peter Heriban (stály hosť) - perkusie
 Martin Stavrovský - gitara
 Peter Dudák - gitara
 Peter Rostoka - gitara
 Eddy Portella - congá, perkusie
 Jana Kirschner - spev
 Tina - spev
 Adam Kerďo - saxofón
 Martin Ďurdina - trúbka
 Peter Velčovský - melotrón
 Juraj Velčovský ml. - klavír
 Mária Majtánová - čelo
 Miroslav Makyta - kontrabas
 Rastislav Pajtinka - viola
 Alenka Kobzová - husle
 Ondrej Kovaľ, Ivana Kuxová - stepovanie
Produkcia
 Le Payaco - autori hudby a textov a producenti
 Matej Čema - mixovanie, aranžovanie 
 Andrea Huťková, Juraj Demovič - fotografie
 Michal Lašán - koncept dizajnu

Referencie 

Albumy skupiny Le Payaco
Hudobné albumy z 2005
Dnes je ten deň

Dnes je ten deň je piaty štúdiový album slovenskej skupiny Le Payaco. Album v roku 2015 vydalo hudobné vydavateľstvo Pavian Records. O rok neskôr (apríl, 2016) vyšla albumu reedícia na vinylovom LP.

Zoznam skladieb

Výroba albumu 
 Tomáš Sloboda - elektrická gitara, akustická gitara, spev, syntetizátory, perkusie
 Martin Stempel - basová gitara, Hammond organ, spev, perkusie
 Juraj Vitéz - bicie nástroje, Hammond organ, perkusie, spev
Hostia
 Tomáš Vagaský - gitara
Produkcia
 Attila Tihanyi, Radoslav Košvanec - mixovanie, mastering
 Le Payaco, Matej Turcer - mixovanie
 Marek Rakovický, Matej Turcer - nahrávanie v štúdiách
 Jakub Hríbik, Tom Lobb - zvuková a technická spolupráca
 Daniel Krieger - príprava stopy na vinylový LP kotúč (Lacquer Cut)
 Andrej Kabina - fotografie

Referencie 

Albumy skupiny Le Payaco
Hudobné albumy z 2015
Juraj Šlauka

Juraj Šlauka (Liptovský Mikuláš), známejší pod svojim internetovým menom JurajVie je slovenský youtuber a influencer. Preslávil sa najmä tvorením edukačných videí na jeho hlavný YouTube kanál, ktorý má v súčasnosti cez 231 tisíc odoberateľov.

Juraj Šlauka založil jeho hlavný kanál 5. marca 2017, ale prvé video pod názvom „Ako Lietajú Lietadlá?“ vyšlo až 1. apríla 2017. Ku tvoreniu videí ho inšpiroval najmä anglický kanál Wendover Production, ale aj kanáli RealEngineering a Vsauce. Najpopulárnejšie video na jeho kanále je „Koľko čoho ťa zabije?“, ktoré prekročilo hranicu 1,6 milióna zhliadnutí. Na základe prieskumu časopisa forbes sa Juraj Šlauka stal 2. najoblúbenejším slovenským influencerom roku 2021.

Študoval na 8 ročnom gymnáziu a v súčasnosti (2021) sa vzdeláva na vysokej škole ekonomickej v Prahe.

Externé odkazy 
 Juraj Šlauka na YouTube
 Juraj Šlauka na Instagrame

Referencie 

Slovenskí youtuberi
Osobnosti z Liptovského Mikuláša
Friderica Derra de Moroda

Friderica Derra de Moroda (* 2. jún 1897, Bratislava – † 19. jún 1978, Salzburg, Rakúsko) bola britská tanečnica, choreografka a učiteľka tanca rakúsko-maďarského pôvodu, držiteľka Rádu Britského impéria.

Kariéra 
Friderica Derra de Moroda sa narodila v Bratislave ako tretia dcéra spisovateľa z Budapešti s gréckymi koreňmi Simeona Juliusa Derra de Morodu a maďarskej kunsthistoričky z Viedne Olgy von Némethy. Po smrti otca v roku 1902 sa rodina presťahovala do Viedne a neskôr do Mníchova. Po baletných štúdiách debutovala v 14. rokoch 22. februára 1912, ako tanečnica na voľnej nohe v združení Viedenská secesia.

Od roku 1914 žila v Anglicku, kde v Londýne založila svoju prvú tanečnú školu. Od roku 1918 absolvovala štvorročné štúdium u Enrica Cecchettiho a následne v roku 1923 prvýkrát vystúpila v Salzburgu: Jej sólový tanečný večer vo Veľkej sále Mozartea nadchol publikum. V roku 1936 získala anglické občianstvo.

V roku 1941 prevzala vedenie baletu národnosocialistickej kultúrnej organizácie Kraft durch Freude v Berlíne, ktorý pravidelne koncertoval až do roku 1944.    De Moroda bola na konci vojny internovaná ako anglická občianka v tábore pri Bodamskom jazere.

Po smrti svojej sestry Minky v decembri  roku 1950 de Moroda v Salzburgu zdedila Vilu Schmederer a v roku 1952 v nej založila baletnú školu, ktorú viedla do roku 1967 a ktorú navštevovali predovšetkým členovia baletu divadla Salzburger Landestheater, ale aj neskoršia slávna sólová tanečnica Margot Werner.

Od roku 1960 sa stále viac venovala tanečnej vede a vybudovala si rozsiahlu knižnicu tanečnej literatúry. Pozostalosť Tanečného archívu Derra de Moroda je verejne prístupná v Hudobnovednom inštitúte Salzburskej univerzity.

15. júna 1977 sa stala vôbec prvou ženou, ktorej bol udelený čestný doktorát na Univerzite v Salzburgu.

V roku 1936 znovuobjavila pôvodný rukopis Nuova e curiosa scuola de' balli theatrali  od Gregoria Lambranziho.  

V roku 1974 jej bol udelený Rád Britského impéria .

Friderica Derra de Moroda zomrela v Salzburgu vo veku 81 rokov.

Referencie

Externé odkazy 
 Portrét v Národnej galérii portrétov
 Galéria v Národnej galérii portrétov
 Kto bola Friderica Derra de Moroda? od Stephanie Schroedterovej na WorldCat (nemecky)

Zdroj 

Osobnosti z Bratislavy
Držitelia Radu britského impéria
Britskí choreografi
Rakúski tanečníci
Britské osobnosti gréckeho pôvodu
Redefinícia jednotiek sústavy SI z roku 2019

V roku 2019 došlo k redefinícii niektorých jednotiek sústavy SI tak, aby boli všetky základné jednotky sústavy SI definované pomocou nemenných vlastností prírody. Konkrétne došlo k zmene definícií pre štyri jednotky —  kilogram, ampér, kelvin a mól. Táto zmena bola jednohlasne odhlasovaná 16. novembra 2018 vo Versailles vo Francúzsku a do platnosti vstúpila 20. mája 2019. Pôvodne boli definované základné jednotky SI tak, aby sa z nich dali definovať ostatné jednotky. Podľa nových definícií sú definované konštanty, z ktorých je možné odvodiť všetky ostatné jednotky, takže koncept "základných jednotiek" už nie je nutný, no i tak sa používa. Ostatné jednotky (meter, sekunda a kandela) boli redefinované podľa nemenných vlastností už predtým.

Zmenené jednotky 
Jednotky, ktorých definícia sa menila, boli po novom definované na základe presných hodnôt konštánt, od ktorých je ich definícia odvodená. Konštanta, ktorá ich definuje, je vždy definovaná danou jednotkou (a prípadne inými základnými jednotkami sústavy SI).

Kilogram 
Kilogram bol pôvodne definovaný hmotnosťou valca z platiny a irídia. Nová definícia kilogramu je založená na presnej hodnote Planckovej konštanty, ktorá je definovaná ako h =  6,626 070 15 × 10-34 kg⋅m2/s.

Kelvin 
Stará definícia kelvinu hovorí, že jeho hodnota je rovná  termodynamickej teploty trojného bodu vody. Nová definícia spolieha na Boltzmannovu konštantu, ktorej hodnota bola zafixovaná na kB = 1,380 649 × 10-23 J K-1.

Ampér 
Pôvodná definícia ampéru bola veľmi teoretická a založená na hypotetickej situácii dvoch vodičov so zanedbateľným priemerom meter od seba vo vákuu. Zrealizovať túto situáciu a zmerať silu, ktorou na seba vodiče pôsobia, bolo prinajmenšom zložité. Nová definícia ampéru je však založená na elementárnom náboji, ktorého hodnora je presne e = 1,602 176 634 × 10−19 C, kde C je Coulomb, ktorý je definovaný ako A⋅s (ampér krát sekunda).

Mól 
Mól bol pôvodne definovaný ako počet atómov 12C v 12 gramoch. Nová definícia je postavená na presnej hodnote Avogadrovej konštanty, ktorá je NA = 6,022 140 76 × 1023 mol-1, a hovorí, že jeden mól obsahuje presne 6,022 140 76 × 1023 elementárnych entít.

Referencie 

Fyzikálne jednotky
Invalid

Invalid môže byť:
 človek neschopný (spravidla fyzickej) práce, invalidný človek, pozri invalidita
 v legislatíve fyzická osoba, ktorá má priznaný invalidný dôchodok alebo invalidný výsluhový dôchodok
Pamätník Vasila Petleškova (Plovdiv)

Pamätník Vasila Petleškova () je pamätník dedikovaný Vasilovi Petleškovovi z prvej polovice 20. storočia v centrálnej časti mesta Plovdiv v Plovdivskej oblasti v južnom Bulharsku.

Poloha 
Pamätník sa nachádza v centrálnej časti mesta Plovdiv v parku Car-Simeonova gradina. Nachádza sa v severnej časti parku v blízkosti jeho severného vchodu.

Charakteristika 
Pamätník vo forme busty na podstavci znázorňuje bulharského revolucionára a vodcu Aprílového povstania v Bracigove, Vasila Petleškova. Pamätník bol odhalený v priebehu roku 1936. Jeho autorom je sochár Janko Pavlov.

Galéria

Referencie

Iné projekty 

Stavby v Plovdive
Pamätníky v Bulharsku
Architektúra z 1936
Dvaja (Hudba a piesne z filmu Fontána pre Zuzanu)

Dvaja (Hudba a piesne z filmu Fontána pre Zuzanu) je úplný názov soundtracku, ktorý autorská  dvojica Patejdl/Filan zložila pre film Dušana Rapoša, Fontána pre Zuzanu (1985). Kompiláciu nahrávok z filmu na vinylovom LP vydalo v roku 1986 hudobné vydavateľstvo Opus. V roku 1998 vyšla reedícia albumu od vydavateľstva Bonton Music, na ktorej bol pridaný jeden hudobný bonus.

Nahrávky, ktoré sú z produkcie SFT Koliba, Bratislava majú podtitul: „Hudba a piesne z filmu Fontána pre Zuzanu scenáristu Karola Hlávku a režiséra Dušana Rapoša o prvej láske, motorkách a senzačných vlasoch.“

Zoznam skladieb

Výroba albumu 
Hudobníci
 Vašo Patejdl - klávesové nástroje, spev
 Ján Baláž - elektrická gitara, vokály
 Laco Lučenič - elektrická gitara
 Jožo Ráž - spev, vokály
 Eva Wolframová - vokály
Produkcia
 Július Kinček - hudobná réžia
 Peter Smolinský - zvuková réžia
 J. Solan - fotografie
 D. Dukát - dizajn

Referencie 

Albumy Vaša Patejdla
Hudobné albumy z 1986